
IEPIRKUMA LĪGUMS NR. IL/22/2024/KEM

Rīgā                                                         Dokumenta datums ir tā elektroniskās parakstīšanas datums


Klimata un enerģētikas ministrija,  reģistrācijas Nr. 40900039891 (turpmāk – Pasūtītājs), valsts sekretāres Līgas Kurevskas personā, kura darbojas saskaņā ar Valsts pārvaldes iekārtas likuma 23. panta pirmo daļu, no vienas puses, 
un
KPMG Baltics SIA, reģistrācijas Nr. 40003235171 (turpmāk – Izpildītājs), Artūra Petrova, partnera, prokūrista personā, kurš darbojas saskaņā ar statūtiem, no otras puses, katrs atsevišķi saukti “Puse” vai abi kopā – “Puses”, 
[bookmark: _Hlk172835037]pamatojoties uz atklāta konkursa, kas veikts saskaņā ar Publisko iepirkumu likumu, “Siltumapgādes un aukstumapgādes potenciāla visaptverošs izvērtējums un izmaksu ieguvumu analīze”, iepirkuma identifikācijas numurs KEM 2024/7 rezultātiem, noslēdz šādu līgumu (turpmāk – Līgums):

1. Līguma priekšmets
Pasūtītājs uzdod un Izpildītājs apņemas līdz 2025. gada 31. augustam veikt siltumapgādes un aukstumapgādes potenciāla visaptverošs izvērtējumu un izmaksu ieguvumu analīzi (turpmāk – Pakalpojums) saskaņā ar tehnisko specifikāciju (Līguma 1. pielikums) un tehnisko piedāvājumu (Līguma 4.pielikums), kas ir Līguma neatņemamas sastāvdaļas.

2. Līguma darbības termiņš
Līgums stājas spēkā dienā, kad to ir parakstījusi pēdējā no Pusēm, un ir spēkā līdz Pušu saistību pilnīgai izpildei.

3. Līgumcena un norēķinu kārtība
3.1. Pasūtītājs apņemas samaksāt Izpildītājam par pienācīgu Pakalpojuma izpildi 198 125,40 euro (viens simts deviņdesmit astoņi tūkstoši viens simts divdesmit pieci euro, 40 centi) saskaņā ar izdevumu tāmē (Līguma 2. pielikums) noteikto, kas ir Līguma neatņemama sastāvdaļa, tajā skaitā:
3.1.1. līgumcenu 163 740,00 euro (viens simts sešdesmit trīs tūkstoši septiņi simti četrdesmit euro, 00 centi);
3.1.2. pievienotās vērtības nodokli (turpmāk – PVN) 34 385,40 euro (trīsdesmit četri tūkstoši trīs simti astoņdesmit pieci, 40 centi ).
3.2. Samaksu Pasūtītājs veic pa daļām ne vēlāk kā 10 (desmit) darba dienu laikā pēc Pakalpojuma ietvaros paredzēto darbu pienācīgas izpildes un nodevumu iesniegšanas atbilstoši turpmāk norādītajam kalendārajam darbu izpildes plānam, darbu nodošanas - pieņemšanas akta (Līguma 3.pielikums), kas ir šī Līguma neatņemama sastāvdaļa, abpusējas parakstīšanas un Izpildītāja rēķina saņemšanas:

	Nr.p.k.
	Nodevuma nosaukums
	Izpildes termiņš
	Summa bez PVN (euro)
	Summa ar PVN (euro)

	1.
	1.nodevums - tehniskās specifikācijas 3.punktā norādītais 1. uzdevums
	2024. gada 30. novembris
	81 870,00
	99 062,70

	2.
	2., 3., 4.nodevums - tehniskās specifikācijas 3.punktā norādītie 2. - 8. uzdevumi
	2025. gada 31. augusts
	81 870,00
	99 062,70

	Kopā:
	163 740,00
	198 125,40



3.3. Līgumā noteiktā atlīdzība par Pakalpojuma veikšanu ietver visus Izpildītāja izdevumus, kas tam rodas saistībā ar Līguma izpildi, kā arī visus maksājumus, kas Izpildītājam jāmaksā vai jāietur no Pasūtītāja veiktiem maksājumiem.
3.4. Puses savstarpējos norēķinos piemēro Latvijas Republikas normatīvajos aktos noteikto PVN likmes apmēru. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā cenas un Līguma summa bez PVN nevar tikt grozīta.
3.5. Jebkuri maksājumi, kas tiek veikti, pamatojoties uz  Līgumu, tiek veikti bankas pārskaitījuma veidā uz Līgumā norādītajiem Pušu bankas kontiem.

4. Pakalpojuma izpildes un nodošanas kārtība
4.1. Izpildītājs veic Pakalpojumu atbilstoši tehniskajā specifikācijā (Līguma 1. pielikums) noteiktajam, sadarbojoties ar Pasūtītāju.
4.2. Puses apņemas nekavējoties informēt viena otru par visiem sarežģījumiem, kas rodas Līguma izpildes laikā un var apdraudēt uzņemto saistību izpildi, tai skaitā, bet ne tikai, informēt par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā.
4.3. Pasūtītājs, pēc Izpildītāja pieprasījuma, nodrošina Izpildītāju ar Pasūtītāja rīcībā esošo informāciju, kas nepieciešama Pakalpojuma izpildei.
4.4. Pasūtītājs vai tā pārstāvis kontrolē Līguma izpildes gaitu, un ir tiesīgs dot Izpildītājam saistošus norādījumus un Līgumā paredzētajā kārtībā izteikt pretenzijas par Līgumā noteikto saistību izpildi. 
4.5. Izpildītājam ir pienākums nekavējoties pēc Pasūtītāja pieprasījuma sniegt Pasūtītājam informāciju par Pakalpojuma izpildes progresu un Līgumā noteikto saistību izpildes gaitu pirms Līgumā noteiktā termiņa.
4.6. Pasūtītāja pārstāvis 10 (desmit) darba dienu laikā no Izpildītāja rakstveida paziņojuma par Līgumā paredzēto darbu izpildi un veiktā Pakalpojuma nodevuma saņemšanas pārbauda Pakalpojuma izpildījumu atbilstoši Līgumam. Pozitīva pārbaudes rezultāta gadījumā Pasūtītāja pārstāvis paraksta darbu nodošanas - pieņemšanas aktu (Līguma 3. pielikums).
4.7. Ja pārbaudes gaitā tiek atklāta Pakalpojuma neatbilstība Līguma prasībām vai Pasūtītāja sniegtiem norādījumiem Pakalpojuma izpildes gaitā, vai Pasūtītājam ir motivētas iebildes par Pakalpojuma izpildes gaitu vai kvalitāti, Pasūtītājs iesniedz Izpildītājam iesniegumu (kas var būt noformēts arī kā parasta e-pasta vēstule), norādot nepieciešamos uzlabojumus un izpildes termiņus. Izpildītājs novērš konstatētos trūkumus par saviem līdzekļiem Pasūtītāja iesniegumā norādītajā termiņā.
4.8. [bookmark: _Hlk96336610]Puses Līguma izpildē nosaka šādas kontaktpersonas (pārstāvjus):
4.8.1. [bookmark: _Hlk129075301]no Pasūtītāja puses: Evelīna Behmane, Enerģijas tirgus departamenta vecākā eksperte, tel.nr.: 63007352, e-pasts: evelina.behmane@kem.gov.lv;
4.8.2. no Izpildītāja puses: Dainis Bass, projektu vadītājs, e-pasts: dbass@kpmg.com, tel.nr.: +37126544548 

5. Garantijas saistības
5.1. Izpildītājs garantē, ka Pakalpojums tiks nodrošināts profesionāli, prasmīgi un atbilstoši Līguma noteikumiem.
5.2. Ja nodevumā, kas ir izveidots Pakalpojuma sniegšanas rezultātā, tiek atklātas neatbilstības viena gada laikā pēc Pakalpojuma pieņemšanas (pie nosacījuma, ka konkrētās neatbilstības nebija iespējams konstatēt Pakalpojuma pieņemšanas brīdī), Izpildītājam tās ir jānovērš Pasūtītāja noteiktajā termiņā par saviem līdzekļiem.

6. Pušu atbildība
6.1. Puses ir atbildīgas par Līgumā noteikto saistību pilnīgu izpildi atbilstoši Līgumam.  
6.2. Puses ir atbildīgas par zaudējumiem, kurus tās darbības vai bezdarbības dēļ ir cietusi otra Puse.
6.3. Par nekvalitatīvi, nepilnā apjomā vai neatbilstoši Līguma noteikumiem sniegtu Pakalpojumu Pasūtītājs ir tiesīgs samazināt līgumcenu proporcionāli nekvalitatīvi veiktā Pakalpojuma apjomam, to attiecīgi motivējot rakstveida vēstulē Izpildītājam.
6.4. Par Pakalpojuma izpildes termiņa, trūkumu novēršanas termiņa un garantijas saistību neievērošanu Pasūtītājs var prasīt Izpildītājam līgumsodu 0,3% apmērā no Pakalpojuma izpildes posma līgumcenas par katru nokavēto dienu, bet ne vairāk kā 10% no Pakalpojuma izpildes līgumcenas.
6.5. Par samaksas un norēķinu kārtības neievērošanu Izpildītājs var prasīt Pasūtītājam maksāt līgumsodu 0,3% apmērā no Pakalpojuma izpildes posma līgumcenas par katru nokavēto dienu, bet ne vairāk kā 10% no Pakalpojuma izpildes līgumcenas.
6.6. Pasūtītājam ir tiesības ieturēt līgumsodu no Izpildītājam maksājamās summas, rakstiski paziņojot par to Izpildītājam.
6.7. Līgumsods un nokavējuma procentu samaksa netiek ieskaitīta zaudējumu atlīdzībā.
6.8. Līgumsoda un nokavējuma procentu samaksa neatbrīvo Puses no saistību izpildes.


7. Konfidencialitāte
7.1. Puses uzskata visa veida informāciju, kas iegūta Līguma izpildes gaitā, par konfidenciālu informāciju, ja vien spēkā esošie normatīvie akti neparedz pretējo.
7.2. Par konfidenciālu informāciju Līguma ietvaros netiek uzskatīta informācija:
7.2.1. kas Izpildītājam bijusi zināma, pirms Pasūtītājs to iesniedzis;
7.2.2. ko Pasūtītājs ir sniedzis citām personām bez noteiktiem ierobežojumiem;
7.2.3. kura ir nokļuvusi publiskajā telpā, nepārkāpjot Līgumā noteiktos konfidencialitātes noteikumus;
7.2.4. kuru Izpildītājs var tiesiski iegūt no jebkuras trešās personas.
7.3. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Līguma izpildē iesaistītās personas.
7.4. Pusēm ir pienākums neizpaust konfidenciālu informāciju trešajām personām bez otras Puses iepriekšējas rakstiskas piekrišanas, ja vien spēkā esošie tiesību akti neparedz pienākumu Pusei izpaust konfidenciālu informāciju atsevišķām trešajām personām.
7.5. Ja kādai no Pusēm spēkā esošajos normatīvajos aktos noteiktajā kārtībā ir jāsniedz konfidenciāla informācija trešajai personai, tā nekavējoties, bet ne vēlāk kā 2 (divu) darba dienu laikā, par to informē otru Pusi, ja normatīvie akti atļauj šāda veida informēšanu.

8. Intelektuālā īpašuma tiesības
8.1. Visas Līguma izpildes rezultātā radušās mantiskās intelektuālā īpašuma tiesības (mantiskās autortiesības) tiek nodotas Pasūtītājam īpašumā līdz ar attiecīgās Pakalpojuma daļas darbu nodošanas - pieņemšanas akta (Līguma 3.pielikums) parakstīšanas brīdi un vienīgi Pasūtītājam ir tiesības tās izmantot.
8.2. Ja Izpildītājs Pakalpojuma veikšanā izmanto citu personu intelektuālo īpašumu, tas garantē, ka Izpildītājam ir visas nepieciešamās atļaujas izmantot citu personu intelektuālo īpašumu.
8.3. Pakalpojuma sniegšanas laikā, kā arī pēc darbu nodošanas-pieņemšanas aktu parakstīšanas Izpildītājs uzņemas pilnu atbildību par iespējamiem trešo personu intelektuālā īpašuma tiesību pārkāpumiem, kas radušies saistībā ar Pakalpojuma izpildi, attiecībā uz Pakalpojuma sniegšanas laikā izmantotajiem vai Pakalpojuma sniegšanas laikā radītajiem intelektuālā īpašuma objektiem, tostarp, kompensē visus zaudējumus Pasūtītājam, ja tādi rodas trešo personu prasību par intelektuālā īpašuma tiesību aizskārumu rezultātā.

9. Nepārvarama vara
9.1. Puse tiek atbrīvota no atbildības par pilnīgu vai daļēju pienākumu nepildīšanu, ja tam par pamatu bijusi nepārvarama vara (force majeure), kas radusies Līguma darbības laikā. Par nepārvaramas varas apstākļiem tiek atzīti notikumi, no kuriem nav iespējams izvairīties un kuru sekas nav iespējams pārvarēt, kurus Līguma slēgšanas brīdī nebija iespējams paredzēt, kuri nav radušies Pušu vai to kontrolēto personu rīcības dēļ, kuri padara saistību izpildi ne tikai apgrūtinošu, bet neiespējamu.
9.2. Izpildītājs Līguma 9.1. apakšpunktā minētājā gadījumā nekavējoties, bet ne vēlāk kā 3 (trīs) darbdienu laikā, rakstiski paziņo Pasūtītājam par aizkavēšanos vai pienākumu nepildīšanu, izklāstot tās iemeslus un ietekmi uz Izpildītāja Pakalpojumu, kā arī paredzamo pienākumu nepildīšanas laiku.

10. Citi noteikumi
[bookmark: _Hlk110355872]10.1. Pusēm ir tiesības Pakalpojuma izpildes gaitā grozīt tikai nebūtiskus (Publisko iepirkuma likuma izpratnē) Līguma noteikumus, kā arī izdarīt tādus Līguma grozījumus, kas ir paredzēti Publisko iepirkumu likuma 61. panta pirmās daļas 3. punktā un 61. panta trešās daļas 1., 2., 3. un 4. punktā.  Izmaiņas Līgumā noformē rakstiski, un tās stājas spēkā pēc tam, kad tās parakstījušas abas Puses. Jebkuri Līguma grozījumi pievienojami Līgumam kā pielikumi un kļūst par Līguma neatņemamu sastāvdaļu.
10.2. Ekspertus, kurus Izpildītājs iesaistījis līguma izpildē un par kuriem sniedzis informāciju Pasūtītājam un kuru kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Izpildītājs balstījies, lai apliecinātu savas kvalifikācijas atbilstību iepirkuma identifikācijas Nr. KEM 2024/7 nolikumā noteiktajām prasībām, kā arī līguma izpildē piesaistītos apakšuzņēmējus pēc līguma noslēgšanas drīkst nomainīt tikai ar Pasūtītāja rakstveida piekrišanu atbilstoši Publisko iepirkumu likuma 62. panta noteikumiem. Pasūtītājs pieņem lēmumu atļaut vai atteikt Izpildītāja ekspertu vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
10.3. Savstarpējos strīdus Līguma ietvaros Puses risina pārrunu ceļā. Ja Puses nevar vienoties, strīds tiek izšķirts Latvijas Republikas normatīvajos aktos paredzētajā kārtībā.
10.4. Līgums iztulkojams saskaņā ar Latvijas Republikā spēkā esošajiem normatīvajiem aktiem.
10.5. Trešo personu, t.sk. apakšuzņēmēju pieaicināšana Līguma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
10.6. Līgums tā spēkā esamības laikā ir saistošs arī Pušu tiesību un saistību pārņēmējiem.
10.7. Finansējums paredzēts no valsts budžeta apakšprogrammas 01.00.00 “Valsts pētījumi klimata un enerģētikas jomā” līdzekļiem.
10.8. Līgums ir sagatavots un parakstīts ar drošu elektronisko parakstu uz 43 (četrdesmit trīs) lapām, ieskaitot Līguma pielikumus uz 39 (trīsdesmit deviņām) lapām. 
10.9. Līgumam parakstīšanas dienā ir pievienoti šādi pielikumi, kas ir Līguma neatņemama sastāvdaļa:
10.9.1. 1.pielikums - “Tehniskā specifikācija”;
10.9.2. 2.pielikums - “Finanšu piedāvājums”;
10.9.3. 3.pielikums - “Nodošanas – pieņemšanas akts”;
10.9.4. 4.pielikums – “Tehniskais piedāvājums” – pievienots kā atsevišķa datne.


11. Pušu rekvizīti un paraksti
	[bookmark: _Hlk153993729]
Pasūtītājs:
Klimata un enerģētikas ministrija 


Reģ.Nr. 40900039891

Kods: TRELLV22

Valsts sekretāre

